Takmörkun á umferð á suðursvæði Vatnajökulsþjóðgarðs Auglýsing um framlengingu á tímabundinni lokun fyrir vetrarakstri vélknúinna ökutækja á svæði á austanverðum Breiðamerkursandi . Svæði á austanverðum Breiðamerkursandi , sem afmarkast af Veðurá að austan - og sunnanverðu , Jökulsárlóni að vestanverðu og núverandi ísjaðri Breiðamerkurjökuls að norðanverðu er lokað fyrir umferð vélknúinna ökutækja , skv. ákvörðun þjóðgarðsvarðar suðursvæðis Vatnajökulsþjóðgarðs . Lokunin gildir til 30. apríl 2020 og verður þörf fyrir lokun veturinn 2020 - 2021 metin fyrir lok september 2020 . Hluti hins lokaða svæðis var hulinn jökli 1998 og því hluti Vatnajökulsþjóðgarðs frá stofnun hans , en auk þess nær lokunin til svæðis sem bætt var við landsvæði þjóðgarðsins , með reglugerð nr. 730 / 2017 .